Brigitte Nielsen, naixita de Rødovre o 15 de chulio de 1963, ye una actriz, cantaire y modelo danesa, activa en o cine estausunidense dende meyatos d'os anyos 1980. Encara que en os alazetz d'a suya carrera cinematografica teneba l'aduya d'o suyo marito, qui en ixe inte yera l'actor Sylvester Stallone, a mayor parte d'a suya carrera mientres os anyos 1990 estió en chicotz papels secundarios u en cintas de serie B, no destacando tampoco dimpués. D'entre as suyas cintas, se puet citar Red Sonja (1985, Richard Fleischer), Rocky IV (1985, Sylvester Stallone), Cobra (1986, George P. Cosmatos), u Beverly Hills Cop II (1987, Tony Scott). Tamién ha feito bells chicotz papels en series de televisión y shows televisivos.